
E TOIMETAJA VEERG 


oimetasin parasjagu seekord- 

set ajakirjanumbrit, kui mu 

abikaasa nagu muuseas len- 

nutas õhku küsimuse, et kas 

seekord ikka jõuludest ka jut- 
tu tuleb. Pomisesin talle vastuseks midagi 
ebamäärast, “ei” ja “jah” vahepealset, 
ning jäin ise küsimuse üle mõtisklema. 
Millest peaks üks lugu või artikkel rääki- 
ma, et oleks õigus öelda: jah, selles on juttu jõuludest?! Kas jõulu- 
lugu on üksnes jõuluevangeeliumi ümberjutustus? Kas oluline tun- 
nus oleks näiteks sõna “jõulud” ise? Aga Piiblist me seda sõna ju ei 
leiagi? Või on hoopis nii, et kogu kristliku kiriku, kristlaskonna ja iga 
üksiku kristlase elu polegi lõppkokkuvõttes midagi muud kui üks- 
ainus pikk ja mitmetahuline jutustus jõuludest ja jõuluimest? 

Sel juhul kirjutavad jõuludest või jõulusõnumist kõik, kes Kodu- 
teel järjekorras juba 99. numbrisse kaastööd on teinud — mõnes ar- 
tiklis on see seos lihtsalt otsesem ja teises kaudsem. 

Piiskop Christian Alstedi advendilugu, Mark Nelsoni muljed Lõu- 
na-Aafrikas peetud evangelismikongressilt ja Tarmo Lilleoja selgitu- 
sed Rootsi metodistide tulevikuvisioonide kohta suunavad meie pilgu 
maailmale laiemalt. 

Pastor Toomas Pajusoo ja kaplan Raivo Nikiforovi mõtted viienda 
ja kuuenda käsu kohta ärgitavad meid vaatama sissepoole, annavad 
aimu, mis nüansse ja võimalusi inimlapse jaoks on neile igavestele 
seadustele lisanud jõulusündmus. 

Reeküla noored eesotsas Marjana Luistiga, Maie Kompus, Katrin 
Ventsel ja Rebecca Kontus, Maret Puu ja paljud teised on inimesed 
meie kõrvalt, kes on valmis jagama lootust (vt piiskopi sõnumit Ik 3) 
ning jutustavad päevast päeva lugu jõuluimest oma elu ja igapäeva- 
tegemistega. 

“Uskuge valgusesse, kuni teil valgus on, et te sünniksite valguse 
lasteks.” (Jh 12:36a) 

PIISKOPILT HINNNNNINNNNNISNESESE 


Uut taevast ja uut 
maad oodates ... 


as mäletate aastata- 

gust aega? Tähelepanu 

koondus siis maailma 

liidritele, kes kogune- 

id ülemaailmsele klii- 
makonverentsile*. Me palvetasime, 
pidasime jumalateenistusi ja valit- 
susvälised organisatsioonid tutvus- 
tasid oma ideid. Aga pärast kõiki 
neid pingsaid tööpäevi ei otsustanud 
maailma liidrid õigupoolest midagi. 
Sündmused, säravad ideed ja targad 
slõuganid vajusid unustusehõlma, 
meedia tähelepanu pöördus uude 
suunda ning üksnes kõige pühendu- 
numad jätkasid tähelepanu juhtimist 
probleemile ning kõnelemist glo- 
baalse soojenemise ja süsinikujala- 
jälje teemal — lootused purunevad 
meie maailmas kergesti. Tänapäeva 
raamatute ja filmide tulevikuvisioo- 
nid on pigem õudusunenäod kui 
utoopilised unelmad, me ei usalda 
iseennast ega usu, et 


muga, mis voolab välja Kristuse lu- 
nastusest, ning Jumal loob uue taeva 
ja uue maa. Sõjad, viha, ebaõiglus, 
eelarvamused, eraldatus, usaldama- 
tus, enesekesksus, nälg ja hirm on 
selles maailmas reaalsed, aga mitte 
nii võimsad, nagu me 


meie liidrid juhivad Maailmas, arvame. Teistsugune ja 
meid helgesse tulevik- kus lootus on tugevam jõud töötab, 
ku. kadunud, ilmutades end jumala- 

Ma tänan Jumalat võimaldab riigis, mis on käeulatu- 
advendi, selle imelise advendiaeg ses. Ja kui inimesi puu- 


lootuseaja eest. Maail- 
mas, kus lootus on ka- 
dunud, võimaldab ad- 
vendiaeg unistada tule- 
vikust ning julgustab 
valmistuma parimaks 
ja mitte halvimaks. 
Meie lootus ammutab 
jõudu Jeesuse Kristuse ülestõusmi- 
sest ja tema lubadusest tulla tagasi 
kirkuses. Ühel hetkel sekkub Jumal 
ajalukku ja hävitab maailma, mida 
meie tunneme. See saab olema aeg, 
mil võidule pääseb õiglus, mil hea ta- 
he eristatakse kurjast, kogu valu ja 
häda kaob, valukarjed vaigistatakse 
ning asendatakse jumalikkuse ja ar- 


unistada tulevikust 
ning julgustab 
valmistuma 
parimaks ja 
mitte halvimaks. 


dutab Kristuse arm, 
hakkab nende «elu 
muutuma ja sinna il- 
mub uus mõõde - loo- 
tus. 

Me kuuleme Kristu- 
se häält, mis hüüab 
meid uutes lugudes, 
mis räägivad Afganistani naistest, 
kes panevad end põlema, et pääseda 
pealesunnitud abielust, ikestatud 
elust ja meeleheitest; miljonitest, kes 
igal aastal surevad malaariasse; ini- 
mestest, kes surevad nälga, samal 


ajal kui arenenud Põhi keeldub jaga- 
mast oma rikkust ja sulgeb piirid. 
Üksnes Jeesusest tulenev lootus on 


see, mis aitab inimestel astuda vastu 
reaalsusele, astuda vastu ebaõiglu- 
sele, mitte alla anda ja mitte loobu- 
da, otsida tõde ja oodata parimat 
kaasinimestelt. Lootus Kristuses an- 
nab inimestele jõudu olla tugev ja 
uskuda keset pimedust, hirmu, kur- 
just ja kannatusi. See lootus annab 
inimestele julguse tegutseda ja jõuda 
oma naabriteni, inimesteni, kes vaja- 
vad abi. 

Tõepoolest, meil on lootust. Sa- 
mas oleme meie, kes me advendiajal 
ja ka aasta kõigil teistel päevadel 
ootame uut taevast ja uut maad, kut- 
sutud seda lootust maailmaga jaga- 
ma ning selle lootuse valguses jul- 
gelt elama. 

Kristus on surnud — Kristus on 
üles tõusnud — Kristus tuleb taas ta- 
gasi. 

piiskop 
CHRISTIAN ÄLSTED 


* 2009. aasta ülemaailmne kliimakonverents peeti 7.—18. detsembrini 
Taani pealinnas Kopenhaagenis, mis on ka meie piiskopi kodulinn. 

PIIBEL 


Mida võime õppida kümnest käsust? 


Viies ja kuues käsk 


TOOMAS PAJUSOO 


Sa pead oma isa ja ema 
austama, et su elupäevi pi- 
kendataks sellel maal, mil- 
le Issand, su Jumal, sulle 


annab! 
(2Ms 20:12) 


Sa ei tohi tappa! 
(2Ms 5:17) 


Viies käsk 
Viies on ainuke käsk, millega 
kaasneb tõotus: pikki elupäevi luba- 
takse ainult neile, kes austavad oma 
isa ja ema. Viies käsk on ühtlasi vahe- 
lüli esimese nelja ja järgneva viie va- 
hel. Esimesed neli õpetavad, kuidas 
armastada ja suhtuda Jumalasse; ala- 
tes viiendast õpetavad käsud, kuidas 
armastada ja austada kaasinimest. 
Vanemate austamine on elukestev 
pühendumine, mis ei lõpe täiskasva- 
nuks saades. Lapsel on vanemate ees 
erilised kohustused. Paulus kirjutab 
(Tm 4 ja 8): “Aga kui kellelgi lesk- 
naisel on lapsi või lapselapsi, siis 
need õppigu esmalt ise kohtlema ju- 
malakartlikult oma peret ja tänulikult 
tasuma, mis nad on võlgu oma vane- 
matele; sest see on meelepärane Ju- 
mala silmis.” Ja: “Kui aga keegi omas- 
te ja kõige lähedasemate eest ei hoo- 
litse, siis see on salanud ära usu ja on 
halvem kui uskmatu.” Ja veel (KI 
3:20): “Lapsed, olge oma vanemaile 
kuulekad kõigis asjus, sest see on Is- 
sandale meelepärane!” 
Ja veel (Ef 6:1): “Lap- 
sed, olge kuulekad 
oma vanemaile Issan- 


Viies on ainuke 
käsk, millega 
kaasneb tõotus: 


eest hoolitsemise. Jeesus suhtus ar- 
mastusega oma emasse Kaana pul- 
mas ja kuuletus ta sõnale, tehes seal 
oma esimese imeteo pulmarahva pä- 
rast (Jh 2:1-9). Isegi ristipuul valude 
keskel ei unustanud Jeesus väljenda- 
da erilist armastust ema (ja jünger Jo- 
hannese) vastu. 

Perekonna lugupidamine ja austa- 
mine on oluline. Mida saaksid sina 
täna teha oma vanemate heaks? 

Kahtlemata võib viies käsk tõsta- 
tada ka küsimusi. Kuidas suhtuda 
vanemasse, keda on raske au sees 
pidada? Jumal ei nõua viiendas kä- 
sus, et lapsed peaksid alistuma näi- 
teks väärkohtlemisele. Ometi peame 
oma esivanemaid austama. Kuidas 
oleks see võimalik? 

Esiteks tuleb tegeleda oma suhtu- 
misega. Jeesus käskis meil armastada 
isegi oma vaenlasi ja palvetada nende 
eest (Mt 5:44—45). See põhimõte keh- 
tib ka vanemate kohta, kes on vääriti 
kohelnud lapsi. Võib küll põlastada 
nende patust käitumist, ent ei saa põ- 
lata neid kui isikuid. 

Lõpuks tuleb korraldada oma elu 
viisil, mis kõige paremini austab va- 
nemaid meie oma eeskuju 
kaudu. Meie õige käitumine 
võib tuua neile lugupidamist, 
mida nad pole ära teeninud. 


das, sest see on õige!” pikki elupäevi — Aga kui asja üle sügavamalt 

Juhiseid vanemate lubatakse ainult = järele mõtelda, siis pole kee- 
austamiseks kohtab neile, kes gi meist Jumala andestust ise 
Piiblis mitmel pool ja = austavad oma — Välja teeninud. Seda antakse 
eriti rohkelt Opetus- isa ja ema. meile kõigile ainult armust 


sõnades (nt 1:8 ja 23:22). 
Luuka evangeeliumis (18:20) tsiteerib 
Jeesus käsku ,austa oma isa ja ema!”, 
Markuse evangeeliumist (7:9—13) või- 
me lugeda, kuidas Jeesus kritiseeris 
neid, kes jätsid unarusse vanemate 

usu kaudu. 
Lõpetuseks - viiendale käsule kuu- 
letumine õpetab meid paremini res- 
pekteerima ka teisi autoriteete. See- 
pärast on viiendal käsul universaalne 
ja selge rakendus. Apostel Peetrus on 


kirjutanud (1Pt 2:17): “Austage kõiki, 
armastage vendi, kartke Jumalat ja 
austage kuningat!” 


Kuues käsk 


Kuuenda käsu fookuses on inim- 
elu kaitsmine. Iga inimese elu on Ju- 
mala imeline kingitus. Just inimelu 
pühaduse tõttu ei ole kellelgi õigust 
selle kallale kippuda. 

Inimese elu teeb väärtuslikuks ka 
see, millest on juttu Piibli esimeses 
peatükis (1Ms 1:26-27). Jumal tegi 
inimesed oma näo järgi ja soovib, et 
oleksime loomult tema sarnased. Me 
oleme Jumala kätetöö, nagu ütleb 
liob (li 14:15). Seepärast ei ole inime- 
sel õigust otsustada teise inimese elu 
üle. Esimeses Moosese raamatus 
(9:6) öeldakse: “Kes valab inimese 
vere, selle vere valab inimene, sest 
inimene on tehtud Jumala näo järgi!” 
Jumalal üksi on täielik kontroll kogu 
looduse, samuti inimese elu ja surma 
üle. Koguja ütleb (8:8a): “Ei ole ini- 
mene tuule valitseja, et ta tuult võiks 
peatada, ja kellelgi pole meelevalda 
surmapäeva üle.” 

Kui üks inimene võtab teiselt elu, 
isegi kui tal on selleks oma arust põh- 
jendus, võtab ta enesele Jumala rolli. 
Apostel Paulus annab meile head 
nõu (Rm 12:17-19): “Ärge tasuge kel- 
lelegi kurja kurjaga, hoolitsege selle 
eest, mis on hea kõigi inimeste silmis! 
Kui võimalik, niipalju kui oleneb teist, 
pidage rahu kõigi inimestega! Ärge 
makske ise kätte, armsad, vaid andke 
maad Jumala vihale, sest on kirjuta- 
tud: , Minu päralt on kättemaks, mina 
tasun kätte” — nii ütleb Issand.” 

Vanas Testamendis tehakse vahet 
mõrva ja ettekavatsemata tapmise 
vahel. Mõrva puhul (vt 4Ms 35:16—18) 
ei võetud arvesse, mis oli põhjus, ja 
karistus oli muutumatu: juutide käsu- 
seaduse järgi pidi mõrvar surema. 
Ettekavatsemata tapmise puhul oli 
olukord teistsugune: inimesele anti 
võimalus põgeneda pelgulinna, kuhu 
ta pidi jääma kuni ülempreestri sur- 
mani (vt 4Ms 35:22—28). 

Kuigi Vanas Seaduses on öeldud, et 
ära vihka südames oma venda 
(3Ms 19:17), karistati mitte vihkami- 


se, vaid mõrva eest. Uues Seaduses 
on aga teistmoodi. Jeesus toob selgi- 
tuse Mäejutluses: “Te olete kuulnud, 
et muistsele põlvele on öeldud: Sa ei 
tohi tappa! ja igaüks, kes tapab, peab 
minema kohtu alla. Aga mina ütlen 
teile: Igaüks, kes oma venna peale vi- 
hastab, peab minema kohtu alla, kes 
aga oma vennale ütleb: ,Tola!”, peab 
minema ülemkohtu alla, kes aga üt- 
leb: ,Sina jäle!”, peab minema tule- 
põrgusse.” (Mt 5:21-22) Jeesus asetab 
siin rõhu vihkamisele kui tapmise 
peamisele põhjusele. Siiski pakub 
Uus Seadus Kristuse läbi meeleparan- 
duse võimalust, öeldes selgelt: “Tema 
on teie vastu pikameelne, sest ta ei ta- 
ha, et keegi hukkuks, vaid et kõik 
jõuaksid meeleparandusele.”(2Pt 3:96) 

Üks kuuenda käsu andmise põhjus 
oli inimese kaitsmine tema ligimese 


raevu ja viha eest. Just inimese süda- 
mest saavad need alguse ja võivad 
põhjustada kõigi muude pahede hul- 
gas ka tapmist. Jeesus ütles (Mk 7:20- 
23): “Mis inimesest välja tuleb, see rü- 
vetab inimest, sest seest, inimese sü- 
damest, tuleb välja halbu arutlusi, 
hooramist, vargust, tapmist, abielu- 
rikkumist, ahnitsemist, kurjust, kava- 
lust, liiderlikkust, kadedust, pühadu- 
seteotust, kõrkust, rumalust — kõik 
need pahed tulevad seest välja, ja 
need rüvetavad inimest.” Sama mõt- 
tekäiku jätkab apostel Jaakobus 
(Jk 4:1-2): “Kust tulevad siis sõdimi- 
sed ja kust tülid teie keskel? Eks nad 
tule sealt, teie ihuliikmetes sõdivatest 
lõbuhimudest? Te himustate, ja teil ei 
ole; te taplete ja tapate, ja ei suuda mi- 
dagi saavutada; te tülitsete ja sõdite. 
Teil ei ole, sest te ei palu.” 


IMimene ei tapa üksnes relva või 
füüsilise vägivalla tarvitamisega, ta 
võib tappa isegi mõtlematute sõnade- 
ga (vt Õp 12:18). Keelega, mis on tul- 
vil surmavat mürki, võib palju kurja 
korda saata, kui see ei ole Issandale 
üle antud (Jk 3:8). Keelepattude re- 
gistrisse kuulub ka teiste tagarääki- 
mine või avalik alandamine, mis võib 
röövida inimese väärikuse. 

Kuues käsk on tänapäeval keskne 
paljudes avalikes vaidlustes, mis 
puudutavad aborti, eutanaasiat, ene- 
setappu, tapmist hooletuse tõttu, 
enesekaitset, surmanuhtlust ja sõda. 
Mitte iga nimetatud teema kohta ei 
leia me Piiblist otsest vastust. Ometi 
jäävad need vaidlematult kuuenda 
käsu mõjusfääri ja kristlastena pea- 
me Jumala Vaimu juhtimisel leidma 
neile vastuse. 


Mõtteid kuuenda käsu kohta 


Kaplan RAIVO NIKIFOROV 


M arutelu kuuenda käsu üle 
on pigem sissejuhatus selle 
teemaga haakuvatesse eetilistesse 
küsimustesse, nagu näiteks abort, 
eutanaasia, enesetapp, surmanuht- 
lus, sõjaline sekkumine ja vägivald. 

Olen kuulnud väiteid, et selle 
käsu kontekstis ei räägita tapmisest, 
vaid mõrvamisest. Ma ei tea küll 
nende kahe sõna keelelist erinevust, 
aga jääb mulje, et püütakse õigusta- 
da Piibli sõnastust. Rääkides tapmi- 
sest, ei ole minu arvates inimesel 
võimalik usklikku tappa: “Ja ärge 
kartke neid, kes ihu tapavad, hinge 
ei suuda aga tappa, pigem kartke te- 
da, kes võib nii hinge kui ihu põrgus 
hukata.” (Mt 10:28) 

Seega - rääkides inimesest, räägi- 
me me tervikust, nii ihust kui ka hin- 
gest. Hinge tapmine on võimalik 
ainult Jumalale. Loomulikult jääb õh- 
ku küsimus, kas ini- 
mese looming on elus 
või saame elusolen- 
deina käsitada ainult 
Jumala loomingut? 

Selleks, et vastata 
küsimustele tapmise 
kohta, peame esmalt 
ära seletama nii elu kui ka surma al- 
guse. Sest ei ole võimalik rääkida tap- 
misest, kui elu ei ole alanud, samuti ei 
saa rääkida tapmisest, kui surm ei ole 
alanud. Siin peame igaüks ise kuskile 
piiri tõmbama. 


Usklikuna võime 
suunata oma 
hinge tapmise 

suunas ainuüksi 
vaikimise või 

salgamise kaudu. 


Eesti Vabariigi põhiseadus (816) 
kaitseb igaühe elu. Oma vägivallatu- 
ses kõige kaugemale minev religioos- 
ne kogukond on džainistid, kes väl- 
divad tegevusi ja isegi toitu- 
mist, mis võiks kedagi kah- 
justada. Sellest tulenevalt 
söövad nad puuvilju ja joo- 
vad piima ega hari põldu, 
kuna see kahjustaks mul- 
las olevaid elusolendeid. 

Patsifism kutsub inimesi 
mitte vastama vägivallale 
vägivallaga. Selline seisu- 
koht oli kristlikus kirikus 
valdav enne Constantinuse 
ususallivuse edikti. Selle 
ajani oli kristlus Rooma rii- 
gis tagakiusatud. Väeteenistusest 
keeldumise üheks põhjuseks oli ka la- 
hingulipu austamise kultuse prakti- 
seerimine. Pärast Constantinuse 
pöördumist said kristlased Rooma 
riigis kõrgetele positsioonidele ning 
kristlus võttis omaks 
õiglase sõja arusaama. 

Patsifism on kristluse 
jaoks loomulik. Kristus 
ka ei tulnud maailma, et 
muuta seda vägivaldselt. 
Tema eeskuju järgides 
on ka kristlastele loomu- 
lik vägivallatu käitumine. 

Teisalt on öeldud: “Ei ole olemas 
suuremat armastust kui see, et keegi 
annab elu oma sõprade eest.” (Jh 
15:13) Samas ei pruugi ka see lause 
viidata aktiivsele tegevusele. 


Sest ei ole 
võimalik rääkida 
tapmisest, kui elu 

ei ole alanud, 
samuti ei saa 
rääkida tapmisest, 
kui surm ei ole 
alanud. 

Siin peame 
igaüks ise kuskile 

piiri tõmbama. 


Kristus ei õigusta siiski hoolima- 
tust. Selle parimaks näiteks on lugu 
halastajast samaarlasest. Meid ei ole 
siia maailma kutsutud istuma käed 
rüpes ja lootma, et 
usklikuks olemise kau- 
du saame kunagi tae- 
vasse ja pärime igave- 
se elu. Usklikuna või- 
me suunata oma hinge 
tapmise suunas ainu- 
üksi vaikimise või sal- 
gamise kaudu. Seega 
võtavad inimesed, kes 
keelavad lastele Juma- 
last rääkida, endale 
vastutuse nende laste 
hinge eest. 

Kaplanid ei ole Kaitseväes selleks, 
et õigustada vägivalda. Nad on sel- 
leks, et teenida neid, kelle jaoks on 
oluline hoolida perest ja lähedastest. 
Sõdimine ei tähenda iga hinna eest 
kellegi tapmist. See on pigem parima 
valiku teostamine rahu heaks, kasuta- 
des kogu oma mõistust ja jõudu. 

Millal algab elu ja millal algab 
surm? Nendele küsimustele oli enne 
tehnika arengut päris lihtne vastata. 
Tänapäeval suudame me tehnikat 
kasutades väga palju head teha elu- 
dest hoolimiseks, kuid oma piiratu- 
ses ei suuda me siiski kõike. Eetili- 
sed arutlused peaksid aitama kaasa 
sellele, et tegutsedes kusagil elu säi- 
litamiseks iga hinna eest, ei muu- 
tuks me ükskõikseks seal, kus elu 
tõesti väärib säilitamist. 

Fotod: TOOMAS PAJUSOO 


MEILT JA MUJALT 


Kümme aastat Tallinna metodisti kirikut 


I 9 septembril möödus kümme aastat ajast, 

emil pühitseti Tallinna metodistide vast- 
valminud pühakoda. Sel puhul toimus Tallinna 
koguduses pidulik jumalateenistus, kus tänati Is- 
sandat kümne aasta eest, mil hoones tegutsetud. 

Pidulikku sündmust kaunistas muusikaliselt 
Credo-Allika kammerkoor oma tuntud headuses. 
Jumalateenistust juhatas vanempastor Olav Pär- 
namets, kes esitas ülevaate kirikuhoone ehitami- 
sest. Samuti jagas muljeid koos rikkaliku slaidi- 
materjaliga pastor Toomas Pajusoo, kes ei unusta- 
nud rõhutada, et nüüd, kümme aastat hiljem, on 
Belgias alanud kiriku oreli ehitus ning loodetavas- 
ti ilmestavad juba järgmise aasta augustis jumala- 
teenistusi võimsad orelihelid. 

Kutsutud külaliste hulgas oli ka üks kirikuhoo- 
ne arhitekt — Vilen Künnapu, kes astus üles tervi- 
tusega, mis kujunes hoopis usuliseks tunnistu- 
seks. Ta rõhutas, et Kadrioru kiriku projekteerimi- 
ne ja ehitamine on muutnud tuntavalt ka tema elu. 
Just tol ajal hakkas ta tunnetama isikulist Jumalat. 
Tema elus toimus usuline pööre, mis põhjalikult 
muutis tema elukäiku. 

Päevakohase jutluse pidas superintendent Taa- 
vi Hollman. 

Pärast kaunist ja pidulikku jumalateenistust 
kutsuti kogudus ja külalised kirikusaali all olevas- 
se fuajeesse, kus ootas suur ja kaunis sünnipäeva- 
tort, lisaks muud söögipoolist. Oli kaunis ja pidu- 
lik pühapäev, kus tänati Jumalat kõige hea eest, 
mis kümne aasta jooksul on juhtunud. 

ANDRES KAPP 

ln ki 
JH ANNIVERSARY » 1935-2010 


ASN O'EtIPPERROOM. / 
Päevasõna 75 — 


novembril tähistati Tallinna koguduses väljaande “Upper 
Lü ilmumise 75. sünnipäeva. 

Eesti keelde tõlgituna “Päevasõna” nime kandev väljaanne on 
tänaseks võitnud paljude eestlaste südame. “Upper Room” kui 
igapäevane palveabimees on välja kasvanud Piiskoplikust Meto- 
disti Kirikust ja hakkas ilmuma 1935. aastal, kui Ameerika 
Ühendriike räsis jätkuvalt Suur majanduskriis. Kolmveerand sa- 
jandit tagasi Texases ingliskeelsena ilmumist alustanud “Päeva- 
sõna” loetakse tänapäeval ligi sajas riigis ja poolesajas keeles. 
Aastate jooksul on “Päevasõnale” kaastööd teinud 25 000 autorit 
ning ühe numbri trükiarv on tänaseks tõusnud 2,6 miljonini. 

Eesti keeles üllita- 
takse Päevasõna aas- 
tast 1989. Päevasõna 
eestikeelse väljaande 
toimetaja on olnud läbi 
aastate Olav Pärna- 
mets. 

Auväärt juubeli pu- 
hul avanes Tallinna ko- 
gudusel võimalus tervi- 
tada ja tänada eesti- 
keelse väljaande tõlki 
Tiiu Kääri ja küljenda- 
jat Evelin Kõrvitsat. 

“Päevasõna” saab huviline 
www.metodistikirik.ee/paevasona/. 


“Päevasõna” meeskonda kuuluvad Tiiu 
Käär, Olav Pärnamets ja Evelin Kõrvits 
7. novembril Tallinna koguduses. 


lugeda ka -veebiküljelt 


KT 


“Tähetorni” uus hooaeg 


ügis tõi lastekeskusesse “Tähetorn” uue hooaja ja maja täi- 
tus taas lastega. 

Kohe sügise algul oli direktriss Mall Tammel põhjust tänada 
kolme venda Parkereid ÜMK Calvary kogudusest Ameerika 
Ühendriikidest, tänu kellele oli lastekeskusel võimalik kinkida 
uued spordijalatsid kõigile suvelaagris osalenutele ning septemb- 
ris ka ülejäänud lastele. Selle nimel, et lapsed tossud saaksid, töö- 
tavad vennad Parkerid juba kolmandat aastat. Nashville'i 
Bellevue koguduse naised on aga kudunud “Tähetorni” lastele 
mütsid, sallid ja kindad. 

Sügisesel koolivaheajal saabusid “Tähetorni” tööga tutvuma 
külalised Soomest. Koos käidi kinos ja tervishoiumuuseumis. Va- 
heajal osalesid tähetornlased ka Koplis peetud suurel spordipäe- 
val, mis tõi kokku lapsi üle linna. 

Novembris olid lastekeskuses taas abiks kolm tudengist vaba- 
tahtlikku — üks Hispaaniast, üks Aafrikast ja üks Eestist. Lapsed 
said nende toel võimaluse näiteks flamenkot õppida ja muidugi 
inglise keelt harjutada. 

Jätkuvad lastekeskuse sidemed mootorratturitega organisat- 
sioonist WIMA. Mall Tamme sõnul on ka koostöö Tallinna laste- 
kaitse talitusega andnud häid tulemusi, mis avalduvad eeskätt 
selles, et mõnigi laps saab kodus rohkem hoolitsust kui varem. 

Aprillis loodab “Tähetorni” pere pidada kümnendat aasta- 
päeva. 

KT 


Foto: UNO LOORIS 


Juubilarid Kuressaare koguduses 
Aimi Saal 21. november — 70 
Liilian Lindmäe 7. detsember — 40 
Marje Henno 8. detsember — 60 


Tallinna kogudus õnnitleb! 
Virve Soode 14. oktoober — 65 
Endel Erm 17. oktoober — 70 
Marve Kanter 22. oktoober — 60 
Erika Sisask 4. november — 65 


27. oktoobril ristiti ja 7. novembril 
õnnistati kogudusse Margus Tohver! 


Õnnitleme! 
25. mail sündis Liia ja Raivo 
Nikiforovi perre poeg Rivo! 


Ceribas Festivals 


Lootuse festival Riias 


-7. novembril sai teoks Lootuse 
5 eFestival Riias. Enam kui 38 150 
osaleja hulgas olid ka külalised Lee- 
dust ja Eestist. 

Riia Lootuse Festivalil lõi kaasa 
560 kogudust ning seda aitas korral- 
dada enam kui 4000 vabatahtlikku. 
Nagu ka möödunud aastal Eestis, oli 
festivali põhikorraldaja Billy Grahami 
Evangeelne Assotsiatsioon. 

Ettevalmistused Riia festivalil osa- 
lemiseks algasid Eestis juba kevadel, 
kui kokku said metodistide, baptisti- 
de ja nelipühilaste esindajad. Eestist 
osales Riia festivalil 13 kogudust 292 
inimesega, neist 136 mittekristlased. 
Eestpalvel käis korraldajate andmeil 
47 eestlast, kellest 29 tegid seda 
esmakordselt. 

EMK osalemist Riia festivalil koor- 
dineeris Robert Tšerenkov. Tema sõ- 
nul oli meie kogudustest Riias esinda- 
tud Võru kogudus 19 osalejaga ja ka 
mõned inimesed Tallinna kogudusest. 

Võru pastori Kaupo Kandi sõnul 
oli väga heal tasemel Läti kristlik 
muusika, samuti oli eestlaste jaoks 
suurepäraselt korraldatud tõlge. 

“Festival oli fantastiline! Mulle 
isiklikult ka. Väga ülestõstev ja ülen- 
dav,” kõlas Robert Tšerenkovi hin- 
nang Riia festivalile EMK kirikuvalit- 
suse koosolekul 25. novembril. 

KT 


Seisukohavõtt homo- 
seksuaalsuse küsimuses 


esti Kirikute Nõukogu töökoos- 
Ert 18. novembril käsitleti 
veelkord homoseksuaalsuse teemat. 

Eesti Kirikute Nõukogu on avalda- 
nud oma seisukoha homoseksuaalsu- 
se küsimuses 16. oktoobril 2008 (vt 
http://www.ekn.ee/www. tekstid/ 
2008/akitused.htm). 

18. novembril 2010 pidas EKN va- 
jalikuks veel kord rõhutada, et Mat- 
teuse evangeeliumis (19:4) on öeldud: 
“Kas te ei ole lugenud,” küsis Jeesus, 
“et loomise algul tegi Looja inimese 
meheks ja naiseks!”” 

Edasi saab EKN-i seisukohavõtust 
lugeda: “Tänases Eesti ühiskonnas ja 
meedias on aina sagedamini arutluse 
objektiks homoseksuaalsusega seon- 
duvad küsimused. Arutelu pole jät- 
nud puudutamata ka kirikuid ja nen- 
de liikmeskonda. Nt Justiitsministee- 
riumi algatatud debatt erinevate 
kooseluvormide seadusandliku staa- 
tuse üle, kampaania ja konverents 
“Erinevus rikastab”. 

Eesti Kirikute Nõukogu peab usu- 
lise ja kõlbelise elu küsimustes kõr- 
geimaks autoriteediks Piiblis väljen- 
datud seisukohti. 

EKNi liikmeskirikud võtsid 16. 
oktoobril 2008 vastu ühise seisukoha 
homoseksuaalsuse küsimuses /.../. 
Nad tõdesid, et pühakirjatraditsiooni 
ei saa ümber tõlgendada homo- 
seksuaalset praktikat heakskiitvas 
tähenduses. Homoseksuaalsus on 
Piibli järgi patt, mida käsitletakse nii 
Vanas kui Uues Testamendis ühtviisi 
negatiivses valguses. 

Eestimaa kirikud toetavad tugevat 
ja traditsioonilist mehe ja naise abi- 
elul põhinevat perekonda. Usume, et 
see on parim keskkond meie lastele 
kasvamiseks. Kristlikus elu mõistmi- 
ses ega praktikas ei saa pattu “norma- 
liseerida” ning võimalikud püüded se- 
da teha toovad endaga kaasa pikaaja- 
lised muutused ühiskonna tervises. 

Samas ei õigusta EKN ennast 
homoseksuaalidena määratlenud ini- 
meste ahistamist ega nõustu katsete- 
ga eristada inimesi selleks, et neid 
põlgusega kohelda või häbimärgista- 
da. Olles loodud Jumala näo järgi, 
kuulub kõigile inimlastele nii jumalik 


armastusväärsus kui inimlik väärikus, 
sõltumata kellegi pühadusest või pa- 
tususest. 

Me ei saa sallida pattu, kuid krist- 
lik usk muudab meid hoolivaks iga 
inimese siinse ja tulevase elu suhtes. 
Just sellepärast on Piibli tõde meile 
oluline. Seepärast tuleb meil kõigil te- 
geleda enam ühiskonnale oluliste 
probleemidega nagu traditsiooniliste 
pereväärtuste tugevdamine, vaesus, 


töötus jne EKNK 


Rakvere linnavalitsus tunneb 
rõõmu kirikute koostööst 


akvere kogudus tähistas 14. no- 
Rieti 90. aastapäeva ja 
osales seejärel, 28. novembrist 
5. detsembrini, aktiivselt Rakvere 
kirikupäevadel. 

Juubelipäevale kohaselt meenutati 
Rakveres 14. novembril varasemaid 
töötegijaid ja tähtsamaid sündmusi 
koguduse elus. Peakõneleja oli super- 
intendent Taavi Hollman, kelle sõnum 
(toetus 1Jh 2:13) kutsus üles ära tund- 
ma Jumalat. Salm, mis on suunatud 
isadele, tõi välja ka sel päeval tähista- 
tud isadepäeva. Kogudust olid tulnud 
tervitama aselinnapea Marko Torm, 
samuti Karmeli, advent- ja nelipühi- 
koguduse pastorid. 

Rakvere pastorite hea koostöö tegi 
võimalikuks ka juba kolmandat kor- 
da peetud Rakvere kirikupäevad, mis 
tänavu toimusid 28. novembrist 5. 
detsembrini. Enne kirikupäevi anti 
kirikute koostöös välja voldik Rakve- 
re kirikute kohta ja küsitleti linnaela- 
nikke. Kirikupäevade raames rääkis 
Lehte Hainsalu vaimulikust luulest, 
Meego Remmel pidas peamiselt noor- 
test koosnenud publikule loengu õn- 
ne võimalikkusest. Peeti perepäeva ja 
Timo Lige andis kaks kontserti, ühe 
neist koos Kärdla Ühisgümnaasiumi 
segakooriga. Sündmusi oli teisigi, 
enamik neist olid jälgitavad pildiraa- 
dio vahendusel. Küsitlustest tehti 
kokkuvõte 2. detsembri üritusel. Pal- 
jud vastanutest rõhutasid kiriku üles- 
andena tööd noortega ja linnavalitsus 
tunnustas kirikute koostööd, mis 
meid kõiki rõõmustab. 

Ilusat jõuluaega! 

IMBI HERM 

Räpina kogudus sai uue pastori 


advendil ehk 28. novembril õn- 
l enistati Räpina koguduse pasto- 
ri ametisse Ele Paju. 

Räpina koguduse senine pastor 
Andrus Kask avaldas varasügisel 
soovi lahkuda ametist seoses õpin- 
gute jätkamise, muude töökohustus- 
te ja aktiivse osalemisega EMK mis- 
jonitöös. Sügiskuudel on Räpina ko- 
gudust teeninud mitmed külalised: 
Rein Laaneser, Taavi Hollman, abili- 
sed Võrust. 

28. november tõi Räpina palvema- 
ja rahvast täis. Pastoritena osalesid 
jumalateenistusel senine pastor 
Andrus Kask, Kärsa koguduse pas- 
tor Rein Laaneser, Võru koguduse 
pastor Kaupo Kant, Räpina Karis- 
maatilise Osaduskiriku pastor ja 
EMK superintendent Taavi Hollman. 


ORELIFONDIS 


Jumalariigi soolaterake 


4. novembril tähistas 89. sünnipäeva Tallinna 
koguduse liige ja aktiivne orelisõber Maret Puu. 
Tema orelisünnipäevale kogunes pühapäeval, 
7. novembril nii palju rahvast, et Tallinna kogu- 
duse noorteruum kippus kitsaks jääma. 


89-aastast sünnipäevalast õnnitleti 
kõigepealt tavakohaselt kirikusaalis 
jumalateenistusel ja pärast peeti pidu 
noorteruumis. Särav ja rõõmus juma- 
lariigi soolaterake, nagu ta ennast ise 
nimetas, saabus kirikuhoonesse juba 
varahommikul toeka toiduvaru ja vä- 
geva kringliga, mille aitas tema ko- 
dunt Laagrist kohale toimetada vene 
vend Juri Tšerenkov. Mareti heategu- 
de küllus on talle kinkinud palju sõp- 
ru igast elueast ja rahvusest. 
Tulihingelise oreliehituse toetaja- 
na on see üllameelne lesknaine anne- 
tanud vist küll suurema osa oma mai- 
sest varast kaasinimeste, kiriku ja 
oreli heaks. Sellest on tähelepanu- 
väärseid jälgi oreli kuldraamatus, 
veel rohkem meie mälus. 
Noorteruum sai pidulisi täis, kõik 
tahtsid Maretile laulda ning teda 
kättpidi ja kaelustades armastusega 

Muusikaga olid tulnud teenima ja 
uut pastorit tervitama Eivin Toodo ja 
Merle Hollman Tallinnast, kelle saa- 
tel laulsid ka lapsed. Pärast jumala- 
teenistust katsid koguduse pere- 
naised õhtusöögilaua, kus lauaosa- 
duses olles räägiti ka Räpina kogu- 
duse ajaloost. 

Pastor Ele Paju on abielus Taneli- 
ga, neil on kaks last. Lisaks pastori- 
teenistusele jätkab Ele õpinguid Tal- 
linna Ülikoolis, töötab lasteaias ja ju- 
hatab EMK lastetöötoimkonda. Ele 
Paju läkitusteenistus peeti Võrus 21. 
novembril. 

Teeliste kirikutest 


alv on jõudnud ning Eestimaa 
lumistel teedel liigub järjest vä- 
hem teelisi ja väliskülalisi. Ent uus 


üle valada. Mõnus oli 
istuda kenasti ehitud 
heldelt kaetud laudade 


ümber, vestelda, mäles- Orelisõber Maret Puu. 


tusi heietada. 

Hallipäine pastor Olav Pärnamets 
tuletas meelde, et tema esimene koh- 
tumine Mareti ja tema abikaasa Pau- 
liga oli nende Sitsi kodus. Tollal 14- 
aastase noorukina oli Olav selle tare 
palverühma osaline. Veidi kurva- 
meelse moega Paul ja elutulest paka- 
tav Maret olid kena paar töös ja lau- 
lus — mees viisivedaja, emand madal 
saatehääl. 

Mareti elukäik pole kerge olnud, 
ta on läbi teinud Eesti vabariigi sün- 
ni- ja vintsutuste loo alates 1914. aas- 
tast. Ometi on tema lemmiklaul: “See 
on mu ainus juubelilaul — Issandat 
kiita päeval ja ööl!” Kaasinimeste 
aitamine, töö ja laul saadavad väsi- 


hooaeg on peagi ukse ees ja taas 
avavad ukse ka teeliste kirikud. Pal- 
ju on nende seas metodisti kirikuid? 

Teelistele on juba aastaid abiks ol- 
nud raamatukene ja portaal “Teeliste 
kirikud”, kus üleval info teelistele 
uksed avanud kirikutest. 2010. aasta 
statistika on EMK jaoks nukravõitu. 
Tänavu oli teelistele avatud 115 lute- 
ri kirikut, 5 vennastekoguduse pal- 
vemaja, 54 õigeusu kirikut, 18 ad- 
ventistide pühakoda, 12 baptis- 
tikogudust, 10 katoliku kirikut, 6 va- 
nausuliste pühakoda, 4 nelipühilaste 
palvelat ja ainult 3 metodisti püha- 
koda - Tallinna, Tartu ja Pärnu kirik. 

Loodetavasti tuleb 2011. aasta ak- 
tiivsem, sest inimestele kuulutavad 
evangeeliumi ka pühakodade avatud 
uksed. 


ANDRES KAPP 


matut “igiliikurit” kind- 
lasti taevarannani. 
Seekordsel pidupäe- 
val laulis Maret duetti 
koos Ella Paasiga — jälle 
üks vahva paarisrakend 
läbi aastate nii abis- 
tamis- kui laulmistöös. 
Laululind Lea Kangur 
põimis oma hääle neile 
lisaks, luuleline Maire 
Simm väljendas end 
värsivormis ning pianist 
ja klaveripedagoog Heli Lääne (tema, 
kes tavaliselt seltskonnas tõrgub kla- 
veri taha istumast!) hakkas mängima 
Chopini ja Gershwinit ning seejärel 
üht kena tuntud lauluviisi. 

Mareti sünnipäevakaardil oli salm 
Taaveti 126. laulust: “Issand on meile 
suuri asju teinud, me oleme rõõm- 
sad.” Nõnda me kõik tundsime ja pa- 
nime ühiselt kokku kingituse — 2520 
krooni, mille Maret sealsamas piduli- 
kult Hugo Lepnurme nimelisele Ore- 
lifondile annetas. Sellega oleme jälle 
astunud kolme orelivile võrra lähe- 
male Tallinna kiriku oreli valmimise- 
le. 


Foto: UNO LOORIS 


Kirja pani sünnipäevaline 
URVE AULIS 


Keskkonverentsi 
erakorraline istung 


TARMO LILLEOJA 
Keskkonverentsi ilmikdelegaat 


Oktoobri teisel nädalal toi- 
mus Taanis ja Rootsis ÜMK 
Põhja-Euroopa ja Euraasia 
Keskkonverentsi delegaatide 
järjekordne kokkutulek, kus 
Oluliseks päevakorrapunktiks 
kujunes arutelu seoses Rootsi 
Metodisti Kiriku sooviga osa- 
leda uue kiriku loomises. 


ädala alguses kogune- 

sid piiskop Christian 

Alstedi kutsel kabineti 

liikmed, meie aasta- 

konverentsi esindas 
superintendent Taavi Hollman. Näda- 
la keskel, 6.—8. oktoobril toimus Põh- 
jala ja Baltikumi piirkondliku grupi 
koosolek — seekord Kopenhaagenist 
eemal, Püha Luuka diakooniafondile 
kuuluvas puhkekeskuses Smidstrup 
Strandis, mis asub Taani pealinnast 
umbes 60 km kaugusel Põhjamere 
rannikul. Koosoleku kavas olid järg- 
mised meie piirkonda puudutavad kü- 
simused: piiskopi isiklik tööaruanne, 
ülevaade rahalisest seisust, järgmise 
aasta eelarve ja selle kinnitamine, ha- 
ridustoetuste jagamine, Baltikumi 
pastorite palga- ja pensionifondi olu- 
kord, Koguduse Kasvu Kooli plaani- 
tud üritused 2011. aasta sügisel Göte- 
borgis ja 2012. aasta alguses Baltiku- 
mile mõeldud koolitus, mis toimub 
tõenäoliselt Tallinnas. 


Rootsi metodistide ootustest 


Omaette oluliseks päevakorra- 
punktiks kujunes arutelu seoses 
Rootsi Metodisti Kiriku sooviga osa- 
leda uue kiriku loomises, millega ühi- 
neksid veel Rootsi Misjonikirik ja 
Rootsi Baptistiliit. 

Rootsi esindajad andsid ülevaate 
protsessist, mis on kestnud juba aas- 


taid ning saanud viimaks Rootsi aas- 
takonverentsi heakskiidu. Rootsi me- 
todistide peamisteks ühinemise põh- 
jendusteks on Rootsi Metodisti Kiri- 
ku liikmeskonna kiire kahanemine ja 
tõsiasi, et ligi pooled kogudustest on- 
gi juba sisuliselt oikumeenilised, st 
ühistel jumalateenistustel osalevad 
mitme kiriku liikmed. Keskkonve- 
rentsile saabus ka kiri ühinemise vas- 
tastelt, kes oma seisukohta põhjali- 
kult selgitasid. Sisuliselt oli tegemist 
hoiatusega, et uus loodav kirik kuju- 
neb liberaalseks ja piiblitõdedest 
eemalduvaks moodustiseks, milles 
metodismil enam kohta ei ole. Teatud 
osa Rootsi metodistidest on otsusta- 
nud ühinemisega mitte kaasa minna 
ja ÜMK Rootsis säilitada. Seega ker- 
kis üles küsimus, kuidas ühinemine 
teoks teha selliselt, et oleksid täide- 
tud mõlema osapoole ootused, mine- 
mata sealjuures vastuollu ÜMK kiri- 
kukorraga (Book of Discipline, BOD). 
Koosolek koostas omapoolsed ette- 
panekud, mis otsustati esitada juba 
järgmisel päeval algavale erakorrali- 
sele keskkonverentsi istungile. 
Istung ja otsus 

ÜMK Põhja-Euroopa ja Euraasia 
Keskkonverentsi erakorraline istung 
toimus 8. — 9. oktoobril Rootsis, Mal- 
mö metodisti kirikus. Erakorralisele 
keskkonverentsile kogunesid delegaa- 
did nii Põhjalast, Baltikumist kui 
Euraasiast, kokku 54 inimest. Eesti 
aastakonverentsi esindasid vaimuli- 
kest Taavi Hollman ja Üllas Tankler, il- 
mikutest Thea Kant ja Tarmo Lilleoja. 

Konverentsi tööpäevad algasid ja 
lõppesid jumalateenistusega, Rootsi 
esindajad andsid ajaloolise ülevaate 
pikka aega väldanud ühinemisprot- 
sessist, seejärel toimus ettepaneku 
arutelu. Esimese päeva lõppedes ot- 
sustati lõplik hääletus jätta järgmise 
päeva hommikule. Esialgse ettepane- 
ku kallal jätkas väike grupp tööd hi- 
lisööni ning järgmisel päeval esitati 


KIRIKUELU 


C 


Keskkonverentsil heakskiidu 
saanud ettepanek Rootsi kiriku 
asjus 

Kui Rootsis luuakse uus kirik, siis 
toetab Põhja-Euroopa ja Euraasia 
Keskkonverents selle kiriku seotust 
Ühinenud Metodisti Kirikuga (Affilia- 
ted United Church, vastavalt BOD 8 
572). 

Põhja-Euroopa ja Euraasia Kesk- 
konverentsi ootused uue kiriku suh- 
tes on järgmised. 

ÜMK ja uue kiriku vahel luuakse 
sisuline partnerlus Põhja-Euroopa ja 
Euraasia Keskkonverentsi kaudu. 

Uus kirik loob plaani, mis kindlus- 
tab nende koguduste, vaimulike ja 
liikmete tuleviku, kes soovivad jääda 
ÜMK-sse. See peab sisaldama ka 
õiglast varade jaotamist. 

Uus kirik sõlmib lepingu, mis kind- 
lustab Rootsi Metodisti Kiriku varade 
tagastamise ÜMK-le juhul, kui ühi- 
nemist ei toimu ja uut kirikut ei moo- 
dustata. Ühinenud Metodisti Kirik 
Rootsis ei saa uue kirikuga ametli- 
kult ühineda enne oktoobrit 2012. 

Põhja-Euroopa ja Euraasia Kesk- 
konverents kinnitab oma vastutust 
nende ÜMK koguduste, vaimulike ja 
liikmete eest, kes otsustavad uue ki- 
rikuga mitte ühineda. 


konverentsile ettepaneku lõplik va- 
riant, mis sisaldas mitmeid keskkon- 
verentsi-poolseid lisatingimusi. 
Viimaks hääletusele pandud ette- 
panek sai rõhuva enamiku delegaati- 
de poolthääle. Seega kiideti Rootsi 
Metodisti Kiriku ühinemisplaan heaks, 
kuigi mitte sajaprotsendilise toetuse- 
ga. Tegelikult käivitati protsess, mis 
kestab veel paar aastat ja mille käigus 
vajab plaan veel mitmeid kinnitusi, 
näiteks Rootsi aastakonverentsilt ja 
ÜMK peakonverentsilt, mis koguneb 
alles 2012. aastal. Alles seejärel võib 
ühinemine juriidiliselt teoks saada. 
Rootsi Metodisti Kirikuga toimu- 
vasse ei peaks me ükskõikselt suhtu- 
ma. Kindlasti vajavad sealsed õed ja 
vennad meie palveid, olenemata sel- 
lest, millise suuna edaspidine areng 
ka ei võtaks. 

Fotod: MARK NELSON 


KOLMAS MAAILMA EVANGELISATSIOONI KONGRESS 


suurim kokkusaamine 
kristlaskonna ajaloos 


MARK NELSON 


16.—25. oktoobrini osalesin 
Lõuna-Aafrika vabariigis 
Kaplinnas kolmandal 
Lausanne'i kongressil*, mis 
tõi kokku enam kui 4000 
kristlaste liidrit 198 riigist. 


rraldajad tõdesid, et 

ilmselt mitte kunagi va- 

rem maailma ajaloos 

pole kokku saanud nii 

alju kristlasi nii palju- 

dest maadest. Tähtis pole siiski num- 

ber, vaid tõsiasi, et kokku tuldi ühise 

eesmärgiga — innustamaks maailma 

misjonit tegelema evangelisatsiooni 

raames ka meie ees seisvate sotsiaal- 

sete, poliitiliste, majanduslike ja reli- 
gioossete ülesannetega. 


Kutsujad ja kutsutud 


Kolmanda Lausanne'i kongressi 
delegaadiks said üksnes kutsutud. 
Kui palju delegaate mingilt maalt 
osaleb, seda otsustas Lausanne'i ko- 
mitee koostöös oma partneri, Maail- 
ma Evangeelse Alliansiga, tuginedes 
kristlaste arvule vastaval maal. 


(Table Mountain). 


Järgnes kohalike evangeelsete al- 
liansside koostöö denominatsioo- 
nidega, et esindatud saaksid nii eri- 
nevad denominatsioonid, vanemad 
kui ka nooremad juhid, mehed kui 

Mark Nelson Kaplinnas, taustal Laudmägi 


Avamise õhtul esinenud laulukoor. 


ka naised, pastorid kui ka ilmikud. 
Eesmärk oli tuua kokku olulised töö- 
tegijad ja juhid, kes esindaksid üle- 
maailmset evangeelset kirikut kogu 
selle mitmekesisuses. 

Eestisse tuli Kaplinna minekuks 
kuus kutset, üks iga protestantliku 
denominatsiooni jaoks. Minul oli au 
esindada Eesti Metodisti Kirikut. Ees- 
ti Evangeelne Luterlik 
Kirik saatis Lõuna-Aafri- 
kasse Kaisa Kirikali, Eesti 
EKB Koguduste Liit Mari 
Vahermägi, Eesti Kristlik 
Nelipühi Kirik Ago Lille- 
oru, Karismaatiline Epis- 
kopaalkirik Heigo Ritsbeki 
ja Vabakoguduste Liit Ja- 
nek Pallase. Keda koha- 
peale ei kutsutud, võisid 
üritusest osa saada läbi 
enam kui 650 GlobaLinki 
saidi, mille kaudu jälgis 
istungeid hinnanguliselt 100 000 ini- 
mest 91 riigis. 


Kohtumised maailmaga 

Mida tähendas osaleda ajaloo kõi- 
ge suuremal ja laiapõhjalisemal krist- 
laste kokkusaamisel? See oli imeline. 
Juba enne Kaplinna jõudmist, kui 
ootasin Johannesburgis oma edasi- 
lendu, sattusin vestlusesse naisdele- 
gaadiga, kes oli kongressile saabu- 
nud Indiast. “Kas olete kuulnud, et In- 
dias kiusatakse kristlasi?” küsis ta. 
“Jah,” vastasin. — “Sealt ma tulengi. 
Detsembrist alates on tapetud enam 
kui 60 inimest. Põletatakse kirikuid! 
Aga Jumal on imeline!” 

Selline oli minu sissejuhatus kong- 
ressile. Vau! Nagu iga teine inimene, 
olen minagi tihti niivõrd hõivatud 
oma probleemidega, et ei näe suure- 
mat pilti maailmas toimuvast. Kaplin- 
nas Sattusin ma Silmitsi globaalse 
reaalsusega: kohtasin inimesi, kes on 
pealt näinud, kuidas nende sõpru on 
tapetud usu pärast Jeesusesse Kris- 
tusesse, ja inimesi, keda kiusatakse 
taga nende etnilise päritolu pärast; 


* Esimene Ülemaailmne Evangelisatsiooni Kongress peeti 1974. aastal 
Šveitsis Lausanne'is, millest ka nimetus Lausanne'i kongress. 


Vabakoguduste Liidu pastor ja EMK 
Teoloogilise Seminari vilistlane Janek 


Pallase koos pastoriga Indiast. 


ma sõin lõunat HIV-positiivse 
kristlasest mehega; ma sain 
teada, et tänapäeval elab orju- 
ses rohkem inimesi kui 150 
aastat tagasi, mil orjus ametli- 
kult kaotati. See on meie aja 
reaalsus. See kõik juhtub täna! 
Kuidas saan mina või saab 
keegi teine neile asjadele mitte 
mõelda ja muretseda üksnes 
selle pärast, kuidas säästa pii- 
savalt raha, et sõita Sharm el- 
Sheiki?! Küsimus pole antud 
juhul isegi mitte selles, kas ma 
olen hea kristlane, kes on val- 
mis järgima Jeesuse eeskuju ja 
jagama head sõnumit neile, 
kes kannatavad. Küsimus on 
selles, kas ma üldse olen ini- 
mene. Kas ma tunnetan teiste 
viletsust? Kas ma tahan muuta 
maailma paremaks paigaks? 


Soome-ugri töö 
ei seisa üksi 


Hea uudis on see, et lisaks 
traagiliste lugude kuulamisele 
kohtusime me Kaplinnas ini- 
mestega, kes võitlevad ja 
püüavad maailma aktiivselt 
paremaks muuta. 

Mida ma Lõuna-Aafrikas 
kogesin, sellest kirjutan pike- 
malt = järgmises Koduteel 
numbris. Kirjutan, kuidas osa- 
lesin evangeelsel telgikoosole- 
kul Aafrika vaesteagulis. Kir- 
jutan noorest naisest, kes töö- 
tab Indias põranda all, et va- 
bastada orje. Kirjutan, kuidas 
laval seisid koos Iisraeli juu- 
dikristlane ja palestiinakrist- 
lane. Kirjutan Põhja-Korea 
märtri tütrest, kes valmistub 
järgima isa eeskuju. 

Ma kirjutan ka, kuidas ma 
kogesin, et meie soome-ugri 


töö ei seisa üksi. 
Nagu Uus-Meremaa 
maooride, Ameerika 
indiaanlaste või Briti 
uelslaste juures toi- 
muv, on ka soome- 
ugri töö üks osa üle- 
maailmsest kristli- 
kust liikumisest, mi- 
da Jumal on alusta- 
nud viimastel aasta- 
tel, et toetada põlis- 
rahvaid ning anda 
neile lootust ja tulevikku, mis 
tuleb, kui nad mõistavad, et 
Jeesus armastab neid ja räägib 
nende keeles. 


Õppetunnid 


Ma olen “Sõrmuste isanda” 
suur austaja. Selle filmiver- 
sioonis on stseen, kus vaenla- 
se leegionidest ümbritsetud 
Rohani kuningas Theoden 
peab koos käputäie võitlejate- 
ga lootusetuna tunduvat heit- 
lust. Äkki ilmub mäetipule val- 
ge kuju. “Kuningas Theoden 
võitleb üksi!” ütleb ta üksikule 
ratsanikule, kes tema kõrvale 
jõuab. “Ta ei ole üksi!” vastab 
ratsanik ja tõmbab välja mõõ- 
ga. “Rohani ratsanikud! Ku- 
ninga nimel, edasi!” Ja sajad 
rüütlid sööstavad oma kunin- 
ga nimel rünnakule. 

See Rohani ratsanike rün- 
nakule mineku stseen meenus 
mulle põhjusel, et niisugused 
sündmused nagu Lausanne'i 
Maailma .Evangelisatsiooni 
Kongress või organisatsioonid 
nagu Maailma Evangeelne Al- 
lianss ei ole mõeldud selleks, 
et kirikujuhid saaksid kokku 
tulla ja end mõnusalt tunda, 
üksteist õlale patsutada ja öel- 
da: kas pole tore, et me kõik 
siin koos oleme. Eesmärk on 
õppida tundma üldisemat olu- 
korda maailmas, luua kontak- 
te ja arutada, kuidas meie ko- 
dukogudused saaksid aidata. 

Lausanne'i kongressi lõpp- 
eesmärk on valmistada osale- 
jaid ette, et nad suudaksid juh- 
tida meie väed võitlusse meie 
Kuninga eest. 

Eesti Metodisti 
ratsavägi, edasi! 


Kiriku 


TUNNISTUS 


Jumala 
auks! 


18. juulil 2010 tähistasime koosolekute 
pidamise kümne aasta juubelit Visklas, 
minu maakodus. 


ümme aastat tagasi sain Jumalalt 

korralduse neid koosolekuid pida- 

da ning Jumala ja ustavate töötegi- 

jate abiga olen seda ka teinud. Mu 

palveks on olnud, et Jeesus ja Pü- 
ha Vaim oleksid kohal, sest ainult siis on koos- 
olekute pidamisel mõtet. 


Teelistest ja töölistest 


Tänu Jeesusele, selle kümne aasta jooksul on 
mitmed just Visklas saanud südamesse jumala- 
lapse tunnistuse ja paljud lahkunud Taevasesse 
kodusse kindla teadmisega, et nad on päästetud. 
Üks vanamammi, keda käisin vaatamas veel en- 
ne tema lahkumist, hakkas laulma laule, mida 


olime koosolekuil laulnud. Oli nii rõõmus ja kor- 
raga hüüdis: “Isa, Poja ja Püha Vaimu nimel!” 
See oli auline, sest kui ta kunagi koosolekule tu- 
li, oli usuasi talle täiesti võõras. Oleme kogenud 
ka mitmeid imelisi tervenemisi! 


us, tor vendi 
ja täsadus 
kannai; 

mr 


Fotod: perekonnaarhiiv 


Inna Kruubi kingitus kümne aasta juubeliks. 

2005. aastal tähistati Visklas koosolekute viie aasta juube- 
lit ja Maie Kompuse 65. sünnipäeva. Laulsid kunagise 


noortekoori lauljad Urve Aulise juhatusel. 


Visklat on külastanud inimesed 
mitmetest kogudustest. Väga ustav 
on olnud Kehra vend Arvelt Kaasma, 
kes on nüüd haige. “Aga süda on mul 
alati Visklas,” ütleb ta. Samuti Georg 
Kremmer ja vend Ants Paunkülast, 
kes on juba igavikku kutsutud. Nad 
osalesid südamega, tunnistasid ja 
palvetasid iga kord. Ustav on olnud 
ka Edgar Suurväli Rannamõisast — 
rõõmus tunnistaja, kes on alati tuld 
täis. Kui ta ei saa tulla, siis ta helistab 
järgmisel päeval ja küsib, kuidas 
koosolek läks. Oleme rõõmsad Iivi ja 
Joel Rangi üle, kes on tõelise võid- 
misega inimesed! Veel on meid külas- 
tanud Eenok Palm Kehrast, Ülo 
Meriloo. Lauluga on meid rõõmusta- 
nud Olga ja Lembit Sepp Keilast, Juh- 
hei koor ja Oleviste mandoliinikoor. 

Loomulikult on Visklas käinud 
Taavi Hollman, Olav Pärnamets, 
Toomas Pajusoo ja teised metodisti 
kiriku inimesed. 

Peale koosolekute oleme olnud 
koos aias, nagu näiteks noored Ole- 


M 


2.23 N E 


Tamara Tammekännu pereseminarile 9. augustil 2008 
kogunesid inimesed paljudest Eesti kogudustest. 

vistest eesotsas Veljo Kapteiniga. 
Kersti Kuusk on pidanud laulukoori- 
ga “piknikku” ja lauluharjutust. 2007. 
aastal käisid metodisti kiriku vene 
noored Visklas ööpalves. Tamara 
Tammekänd on korraldanud perese- 
minare: 2009. aastal tõi Neemo Raasi- 
ku ja Tamara pereüritus Visklasse 93 
inimest üle Eesti. Oleme olnud ava- 
tud kõigile, kes südamest Jumalat ar- 
mastavad. 

Kümme aastat on tegutsenud ka 
ustav töögrupp, keda enamasti viin 
Visklasse ja toon tagasi linna autoga 
— “perenaine” Milvi Mungolt, Velli ja 
Matti Hollman. Üks koht on nende 
kõrval tavaliselt esialgu vaba. Olen 
ikka küsinud Jumalalt, keda veel 
kaasa kutsuda? Autosse on mahtu- 
nud Juhan ja Paul Lilleorg, Edgar 
Suurväli, Tõnu Lepisto, mitmed õed, 
ka Olevistest jne. 

Mul on hea meel, et Jumala Püha 
Vaim on alati kohal 
olnud ja inimesed on 
lahkudes tänulikud. 


Tamara Tammekännu perelaagrisse 15. augustil 
2009 kogunes 93 inimest. 


“Tulin nii kurvalt, aga lähen nii 
rõõmsalt, tänu Jeesusele!” Niisugu- 
ne on tavaline hüvastijätt. Koosole- 
kud kestavad 2-3 tundi. Seejärel on 
kaetud kohvilaud võileibadega. Ini- 
mesed vestlevad teist 2-3 tundi ega 
taha lahkuda. Aga meie peame Tal- 
linna tagasi sõitma! 

Viskla koosolekute kümne aasta 
juubeliga langes kokku ka minu 70 
aasta juubel. Sel juubelikoosolekul 
sain mitu prohvetlikku sõnumit vend 
Joel Rangilt ja Iivi Rangilt. Üht neist 
kordas vend Joel kõne ajal mitu kor- 
da: “Mul on sulle nüüd sõnum ... Pü- 
si vahipostil! Ma ei tea kaua, aga ära 
väsi, püsi vahipostil.” 

Andku Jumal jõudu seda teha se- 
ni, kuni Tema näeb selle töö vajaliku 
olevat. Täname kõiki, kes on kaasa 
aidanud, et koosolekud Visklas olek- 
sid õnnistatud. 


Õde MAIE KOMPUS 


Kümne tegevusaasta juubel 2010. aasta juulis ja 
Maie Kompuse 70. sünnipäev. Laulsid Olga ja Lem- 
bit Sepp, külas olid Saue kogudus ning EMK Tapa 
koguduse pastor Joel Rang ja livi Rang Olevistest. 


INTERVJUU 


Võin ma tulla? 


Jõuluks peaks Eesti vaimuli- 
ku muusika maailm täiene- 
ma helikandjaga, millele on 
salvestatud kaksteist kui 
mitte kõige enam armasta- 
tud, siis vähemasti väga ar- 
mastatud vaimulikku laulu. 


aule - esitab Rebecca 

Kontus, kes on ka üks 

projekti eestvedaja. Plaadi 

eine produtsent on Katrin 

entsel EMK «Tallinna 

kogudusest. Et olen näinud tegijate 

säravaid silmi, suurt innustust ja sise- 

mist tuld, võtsin novembri teisel poo- 

lel hetke aega, et Rebecca ja Katriniga 
uue plaadi teemal pisut juttu ajada. 


Mis on “Võin ma tulla?”? 

Rebecca: “Võin ma tulla?” on 
plaat, millelt saab kuulata traditsioo- 
nilisi kirikulaule, mis kõik on kenas- 
ti olemas ka raamatus “Vaimulikud 
laulud” ja tuttavad koguduse igapäe- 
vaelust. 


Kust pärineb idee? 

Katrin: See on mul olnud tegelikult 
juba üle kahekümne aasta. Olen ikka 
mõelnud, et keegi võiks salvestada 


Rebecca Kontus on varem välja andnud kaks albumit — 2008. aastal 
“Inglite Pisarad” ja kohe seejärel omaloomingu albumi “Dejä Vu.” Ometi 
tundus juttu ajades, et just see kolmas on teda eriliselt puudutanud. 


need kaunid laulud, mida kogudustes 
jumalateenistustel laulame. Omal ajal 
ma muidugi ei osanud arvata, et võik- 
sin ise niisuguses projektis osaleda. 
Aga kuna me Rebeccaga oleme nüüd- 
seks juba viis aastat koos töötanud 
ning kaks albumitki välja andnud, 
jõudis järg ka selle projektini. 


Kuidas valisite välja laulud, mis 
plaadile on saanud? 


Katrin W 


Katrin: Panime kokku esialgse ni- 
mekirja võimalikest lauludest. Aga 
et laulude valikul arvestada võimali- 
kult paljude arvamusega ja välja sel- 
gitada, millised kirikulaulud Eesti 
inimesele ikkagi kõige enam süda- 
melähedased on, sai teoks lausa pisi- 
ke avaliku arvamuse uuring. Küsitle- 
sime metodisti, luteri ja nelipühi ki- 
riku liikmeid. Sõelale jäi paarküm- 
mend lemmikut, mida ikka ja jälle 
nimetati. Plaadile pääses neist lõ- 
puks kaksteist, teiste hulgas näiteks 
“Ära mine minust mööda”, “Jäägu 
Jumala rahu su üle”, , Kogu hing lau- 
lab vaid Sulle”, ,,Ole mu nägemus” jt. 

Rebecca: On ju väga palju ilusaid 
laule, aga et lõplikku valikut teha, 
andsin selle protsessi sisimas Juma- 
la kätte ja arvan, et need kaksteist 
laulu, mis plaadile jõudsid, on väga 
õiged laulud. 


Paar sõna projekti bändist? 
Rebecca: Muusikuid otsides oli 
meie mõte, et ka nemad võiksid olla 
kristlased, ja mitte ühest kirikust, vaid 
erinevatest. Sest küsimus ei olnud ju 

Fotod: erakogu 


» üksnestehnilises esituses, vaid ka emotsioonis. 


Ka laulude arranžeeringud on sündinud selle 
meeskonna tööna. Jagasime bändi liikmetega 
omavahel laulud nii, et igaühe peale jäi 
arranžeeringu tegemine mõnele laulule. 

Plaadi muusikalisse meeskonda kuulusid 
Marek Talts (kitarr), Ahto Abner (löökpillid), 
Matis Metsala (klahvpillid), Peedu Kass (kon- 
trabass), Danel Aljo (saksofon) ja Eivin Toodo 
(viiul). 


Mõni kogemus, mida jagada? 

Katrin: Huvitav oli avastada enda jaoks 
kirjakohad, mis laulikus laulude juures kirjas. 
Ma ei olnud neid varem sellises seoses 
lugenud. Nüüd tegin seda kogu valiku ulatu- 
ses ja sain sealt terve jutluse. Alles nii avaneb, 
mis emotsiooni põhjal üks või teine laul on 
tegelikult kirjutatud või mis on olnud autori 
mõttes. 

Ja kui siis veel lisada teave autori kohta! 
Näiteks laulu “Ära mine minust mööda” 
juures on viide kirjakohale, kus pime hüüab 
Jeesuse poole. Selle laulu teksti on kirjutanud 
Fanny J. Crosby, kes elas küll 95-aastaseks, 
aga oli eluaeg pime. Mida ta tegelikult tundis, 
kui kirjutas laulu sisse, et “teistele kui armu 
annad, anna mulle ka!”?! Kibestunult niisu- 
gust teksti ei kirjuta, tal pidi see arm olema. 


Miks just “Võin ma tulla?” 

Katrin: Pealkirja “Võin ma tulla” taga 
peitub tegelikult kaks mõtet. 

Esiteks mõtlesime inimestele, kes pole 
kunagi kirikus käinud või pole sinna kaua sat- 
tunud. Sageli nad küsivad endalt: “Jah, 
kirikus on vahva ja hea, aga kas see võiks olla 
nii ka minu jaoks? Kas mina ka võin tulla?” 

Ja teiseks — kindel on see, et üksnes 
tehniliselt ei saanud neid laule stuudios laul- 
da. Nende laulude sõnadele peab mõtlema ja 
nende sõnumi peab endas läbi tunnetama. 
Need laulud küsivad nii lauljalt kui ka kuula- 
jalt: “Võin ma tulla?” Nad räägivad oma jut- 
luse, kui lubame neil tulla. 

Kk 

“Võin ma tulla?” esitluskontserti ei maksa 
jõulude ajal siiski oodata, küll on lootust, et 
Rebecca esitab neid laule kevadel vaikse 
laupäeva kontserdil jazzkaarel. Plaat ise 
peaks aga küll jõuludeks valmima ning jõud- 
ma nii kogudustesse kui Logose raamatupoo- 
di. Kel plaadi vastu kindel huvi, võib asja täp- 
sustada kodulehe www.rebeccakontus.com 
vahendusel. 

Küsis KÄRT JÄNES-KAPP 

ehk 
hing 


Meile, Reeküla koguduse noortele, tuli mõte: 
mis oleks, kui korraldaksime oma piirkonnas 
eakaaslastele lahedaid üritusi, 

kus jagame ka kristlikku sõnumit. 

Esitasime programmile “Euroopa noored” 
oma projekti ning saime rahastuse. 
Praeguseks on raha kulutatud ning kavandatu 
ellu viidud. Kuidas ja mida tegime? 


eie projekt 
kandis peal- 
kirja “Kurite- 
gevuse enne- 
tamine Piht- 
la valla noorte hulgas” ja tege- 
vused vältasid jaanuarist ok- 
toobrini. Selle raames viisime 
läbi mitmeid spordiüritusi: 
proovisime mäesuusatamist, 
sõitsime kanuuga, katsetasime 
värvikuulimängu (paintballi), 
tolerantsijalgpalli, mägironi- 
mist, hiphoppi ja palju muud. 
Paralleelselt käsitlesime noor- 
tega mitmeid kuritegevuse 
valdkondi ja kristlikke teema- 
sid. 
Sport ihule (ja hingele) 

Üks eriti meeldejäävaid 
sportlikke ettevõtmisi oli kind- 
lasti mäesuusatamine ja lume- 
lauasõit Väikesel Munamäel, 
mida paljud kogesid esimest 


korda. Muljed olid ootuspära- 
selt positiivsed. Mõnigi osaleja 
sai lausa pisiku sisse ning asus 
tegema plaane tagasimine- 
kuks. 

Värvikuulimängu nautisid 
osalejad aga niivõrd, et isegi 
punktide lugemine ununes ja 
võitja jäigi välja selgitamata. 
Foorumteater hingele 
(ja ihule) 

Lisaks sportimisele analüü- 
sisime projekti raames mit- 
meid kuritegevusega seotud 
teemasid, nagu vägivald, sõltu- 
vusained, internetikuritegevus 
ja huligaansus. Neiski asjus 
said noored ise kaasa rääkida. 
Teemade käsitlemiseks viisi- 
me aeg-ajalt läbi foorumteatri 
etendusi, kus mängisime läbi 
huligaansusega seotud situat- 
siooni. Seejärel avanes noor- 
tel endal võimalus olukorda 


muuta. Mõnigi elas olukorda nii sis- 
se, et pidi peaaegu enesekontrolli 
kaotama, et ainult õiglus saaks jalu- 
le seatud. 

Kuna foorumteatris käsitletud 
lood pärinesid elust enesest, usume, 
et need suunasid noori ka edaspidi 
argielus analoogsetes situatsiooni- 
des asja üle järele mõtlema ning õig- 
luse eest seisma. 


0, 

Kuna paljud Pihtla valla noored ei 
ole kristlased, oli meie eesmärgiks 
rääkida neile ka Kristusest. Projekti 
raames käisid noortele kõnelemas 
mitmed külalised: Mihkel Madalvee 
rääkis valikutest, Aivar Arge elust 
Kristuses, Andrus Kasepuu tõi sõnu- 


mi Jumalast laulu kaudu. Samuti 
näitasime noortele videoid ja tunnis- 
tusi sellest, kuidas Jumal on inimes- 
te elu muutnud. 

Mõtlesime ka oma üritusele välja 
nime “O,”, mille selgitasime noorte- 
le lahti järgmiselt: nii nagu keha 
vajab hapnikku, nii vajab hing Ju- 
malat. 

Kui küsisime osalenute muljeid, 
saime väga positiivseid vastukajasid. 

“Minule need väga meeldivad, 
seltskond on väga hea, ja tegevused, 
mis te välja mõelnud olete, on veel 
paremad. Ronimisseinal ronimist ja 
paintball'i pole varem proovinud, 
aga kui nüüd tänu O; üritusele need 
tegevused katsetatud said, on taht- 
mist neid veel teha.” 


“See oli väga hea projekt ning ar- 
van, et see mõjus noortele. Kahju, et 
läbi sai.” 

“Paintball oli ülivägev, kogu see 
üritustesari oli üle mõistuse tore, 
selliseid üritusi võiks rohkem 
olla ... ei kahetse, et tulin, parim.” 

Loodame, et projekt innustas osa- 
lejaid niivõrd, et ka noored ise ta- 
haksid tulevikus taolisi üritusi läbi 
viia, ning aitas neil ka Jumalale lähe- 
male jõuda. 

Projekt sai teoks Euroopa Liidu 
programmi “Euroopa noored” toetu- 
sel. 


Reeküla koguduse noored 
MERLIN, RIINE, KAILIIS, MARIA 
ja noortejuht MARJANA LUIST 


Toimetuse märkus: Kuressaare noortekeskuse noorsootöötajat ja EMK Reeküla koguduse noortejuhti Marjana 
Luisti tunnustas pikaajalise panuse eest noorsootöösse tänavu ka Saaremaa maavalitsus. 

Munamäel suusatamas ja 
lumelauaga sõitmas. 
Foto: INGA KAASIK 

